Document ID: /roh_data/filtered/Bilingualer_Corpus_interleaved-it-rm.jsonl.gz/937

This is a text translated from Italian to Rumantsch Grischun.
Caccia alta grigionese: possibili adeguamenti del periodo di caccia

Il 9 settembre, come primo giorno della caccia alta grigionese, potrebbe presto venire sostituito dal 5 o dal 2 settembre: a seconda delle reazioni a queste proposte, il Governo anticiperà l'inizio della caccia. Per questo motivo invia ora in consultazione la revisione parziale della legge cantonale sulla caccia e dell'ordinanza cantonale sulla caccia.

La prima proposta prevede di anticipare l'inizio della caccia al 5 settembre per evitare così conflitti con il periodo dell'accoppiamento dei cervi. Con la seconda proposta il Governo punta anche ad aumentare l'efficacia della caccia alta: interrompendo la caccia per più giorni, si parla di almeno tre giorni consecutivi, il bilancio degli abbattimenti, da anni insoddisfacente nella seconda settimana, potrebbe venire migliorato grazie ad abbattimenti negli ultimi giorni di caccia. Con questa variante la caccia inizia il 2 settembre. Le due varianti non prevedono una riduzione della durata della caccia alta. In ogni caso la caccia alta ordinaria dovrà in futuro terminare il 26 settembre. Secondo la proposta del Governo rimane invariata la forma attuale della caccia speciale volta alla regolazione fine degli effettivi di cervo e di capriolo nel tardo autunno.

Anche altri punti della legge cantonale sulla caccia e dell'ordinanza cantonale sulla caccia devono però venire sottoposti a revisione, tra cui:

- i motivi di rifiuto della licenza di caccia sono limitati a fattispecie che sono direttamente o indirettamente collegate alla caccia;

- non viene più ripresa la possibilità finora prevista di prolungare la caccia alta oppure di riprenderla dopo un'interruzione;

- nella determinazione del provento netto della regalia della caccia si tiene conto dei servizi offerti dall'amministrazione della caccia;

- prima dell'inizio della caccia i cacciatori devono aggiustare il tiro della propria arma da caccia;

- per i cacciatori non domiciliati nel Cantone viene stabilita un'aliquota minima e un'aliquota massima per le tasse di licenza;

- l'età minima per l'esercizio della caccia viene ridotta a 19 anni e l'età minima per l'iscrizione all'esame di idoneità a 18 anni.

La consultazione durerà fino a metà maggio 2005. La documentazione relativa alla consultazione può essere consultata sul sito www.bvfd.gr.ch - Aktuell.

Piazza ospedaliera di Coira: la base legale va in consultazione

A metà novembre 2004 il Governo aveva deciso di abbandonare il Kreuzspital Chur quale esercizio ospedaliero e di integrare le sezioni dello stesso nell'Ospedale cantonale di Coira. La gestione della Clinica Fontana deve rimanere perlopiù invariata. Le due fondazioni del Kreuzspital e dell'Ospedale cantonale devono inoltre venire unite in una sola; la Clinica Fontana deve in seguito venire scorporata dall'Amministrazione cantonale e integrata nella nuova fondazione.

Deve ora venire creata la base legale per l'attuazione di questa variante. Il Governo ha inviato in consultazione la relativa revisione della legge sulla cura degli ammalati; la consultazione durerà fino al 20 marzo 2005. Il Gran Consiglio dibatterà la proposta in agosto.

Si può prendere visione della documentazione relativa alla consultazione all'indirizzo Internet www.jpsd.gr.ch.

L'attuazione concreta dell'"iniziativa generica" è complessa

Il disegno della legge federale sull'introduzione dell'iniziativa popolare generica quale nuovo diritto popolare è utile, scrive il Governo nella sua presa di posizione a destinazione della Cancelleria federale. La procedura è tuttavia complessa e non necessariamente comprensibile a tutti. La proposta di attuazione è accettabile solo perché interessa particolarmente il lavoro parlamentare. Il Governo ha chiaramente respinto la proposta di concedere, oltre che al comitato d'iniziativa, anche alle frazioni dell'Assemblea federale il diritto di inoltrare ricorsi al Tribunale federale contro atti normativi relativi all'attuazione di un'iniziativa generica. Le frazioni possono infatti esprimersi già nel corso dei lavori parlamentari.

Mediante l'"iniziativa generica" 100'000 svizzere e svizzeri possono incaricare il Parlamento di modificare la Costituzione o leggi. Il Parlamento deve poi attuare in maniera opportuna le proposte a livello costituzionale o legislativo. Qualora esso dovesse ignorare il contenuto e lo scopo di un'"iniziativa generica", può essere presentato ricorso al Tribunale federale. Il 9 febbraio 2003 l'Elettorato aveva deciso di completare i diritti popolari con l'"iniziativa generica".

Il Governo valuta positivamente anche il disegno per una revisione della legislazione federale sui diritti politici. Con questa revisione vengono semplificate principalmente le elezioni del Consiglio nazionale: a titolo di novità i partiti non dovranno più presentare delle firme per le loro liste. Inoltre non vi saranno più le sottocongiunzioni di liste. Il Governo grigionese accetta però la semplificazione relativa al numero di firmatari soltanto in combinazione con un divieto delle sottocongiunzioni di liste.

La Cancelleria federale propone inoltre di dare alle svizzere ed agli svizzeri domiciliati all'estero la possibilità di votare elettronicamente via Internet. Gli aventi diritto di voto svizzeri domiciliati all'estero sono il gruppo che beneficia maggiormente del voto elettronico. Per questo motivo deve loro essere presto offerta questa possibilità, scrive il Governo.

Mercato del lavoro: intensificata la collaborazione tra le istituzioni

Con un contributo di garanzia dal fondo per disoccupati di al massimo 710'000 franchi all'anno, il Governo vuole intensificare fino al 2007 la cosiddetta "Collaborazione interistituzionale" (CII). Si tratta di progetti di occupazione e di perfezionamento professionale per persone che si trovano in situazioni di vita difficili, indipendentemente dal fatto se sono disoccupate, se vengono sostenute dall'Ufficio del servizio sociale o se è in corso un accertamento AI. Nell'ambito della CII collaborano l'Ufficio cantonale del servizio sociale, l'Ufficio cantonale della formazione professionale, l'Istituto delle assicurazioni sociali e l'Ufficio cantonale per l'industria, arti e mestieri e lavoro. Finora sono stati avviati progetti CII a Zuoz in Engadina, a Thusis nel Grigioni centrale, a Trun in Surselva e a Roveredo in Mesolcina; a Davos un tale progetto è in fase di elaborazione. A Coira è inoltre stato creato uno speciale programma giovanile. In questo modo sono complessivamente a disposizione fino a 90 posti di occupazione.

Sì alla riveduta Convenzione sul riconoscimento dei diplomi da parte dei Cantoni

Viene riveduta la Convenzione sul riconoscimento dei diplomi cantonali. Il Governo grigionese sostiene sostanzialmente le proposte di modifica. Ciò vale in particolare anche per la proposta di costituire una base legale per creare un elenco degli insegnanti che dopo una condanna cresciuta in giudicato non sono più autorizzati all'insegnamento. Questo elenco può senz'altro rappresentare un aiuto per una maggiore protezione dei bambini, scrive il Governo nella sua presa di posizione a destinazione della Conferenza svizzera dei direttori cantonali della pubblica educazione CDPE. Queste informazioni dei Cantoni alla CDPE devono essere affidabili; per garantire questo nei Cantoni devono essere intrapresi i necessari adeguamenti giuridici.

Progetti stradali

- "Araschgerrank" (tornante di Araschgen) / Coira: l'"Araschgerrank" viene ampliato in modo da consentire in futuro il transito di bus di una lunghezza massima di 15 metri. A tale scopo, su una lunghezza di circa 200 metri, la strada in direzione di Lenzerheide viene spostata a monte di circa dieci metri. Il Governo ha approvato il progetto.

- Strada dell'Engadina / S-chanf-Brail: il ponte sopra il Valember viene risanato con una spesa di circa 1,6 milioni di franchi.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 10.02.2005

Chatscha auta grischuna: adattaziuns pussaivlas dal temp da chatscha

Ils 9 da settember, sco emprim di da la chatscha auta grischuna, pudess prest vegnir remplazzà tras la data dals 5 u dals 2 da settember: tut tenor il resultat che las reacziuns sin questas propostas han, vegn la regenza ad anticipar il cumenzament da la chatscha. Per quest intent dat ella uss en consultaziun la revisiun parziala da la lescha chantunala da chatscha e da l'ordinaziun chantunala da chatscha.

L'emprima proposta prevesa d'anticipar il cumenzament da la chatscha sin ils 5 da settember per evitar uschia ils conflicts cun la chalira dals tschiervs. Cun la segunda proposta prenda en mira la regenza ultra da quai er l'effizienza da la chatscha auta. Cun ina interrupziun da plirs dis da la chatscha - ins discurra d'almain trais dis successivs - pudess vegnir augmentada la bilantscha da prelevaziun ch'è dapi onns nauscha la segunda emna, e quai tras reducziuns durant ils davos dis da chatscha; il cumenzament da la chatscha è tar questa varianta ils 2 da settember. En domaduas variantas na duai la durada da la chatscha auta betg vegnir scursanida. Cun domaduas propostas duai la chatscha auta regulara finir en futur ils 26 da settember. Tenor la proposta da la regenza na vegn dentant betg tutgada la furma vertenta da la chatscha speziala per la regulaziun fina dals effectivs da tschiervs e da chavriels la fin d'atun.

La lescha chantunala da chatscha e l'ordinaziun chantunala da chatscha duain dentant vegnir revedidas er en auters puncts, sco:

- ils motivs per la refusa da la patenta da chatscha vegnan limitads a fatgs che stattan en in connex indirect u direct cun la chatscha;

- la pussaivladad previsa fin uss da prolungar la chatscha auta u da la reprender suenter ina interrupziun, vegn laschada crudar;

- cun eruir il retgav net dal regal da chatscha vegnan resguardadas er las prestaziuns da servetsch da l'administraziun da chatscha;

- las chatschaduras ed ils chatschadurs vegnan obligads da regular lur armas mintgamai avant il cumenzament da la chatscha;

- per chatschaduras e chatschadurs senza domicil en il chantun vegn fixada ina tariffa minimala ed ina tariffa maximala per las taxas per la patenta;

- la vegliadetgna minimala per ir a chatscha vegn reducida a 19 onns e la vegliadetgna minimala per s'annunziar a l'examen da qualificaziun a 18 onns; e

La consultaziun dura fin mez matg 2005. Ils documents da consultaziun pon vegnir consultads sut www.bvfd.gr.ch - Aktuell.

Plazza d'ospitals da Cuira: la basa legala va en consultaziun

Mez november 2004 ha la regenza decidì da bandunar il manaschi da l'ospital da la Crusch a Cuira e d'integrar las partiziuns da l'ospital da la Crusch en l'ospital chantunal a Cuira. L'ospital da dunnas Fontana duai per gronda part vegnir manà vinavant en la furma actuala. Plinavant duain fusiunar las duas fundaziuns purtadras da fin uss da l'ospital da la Crusch e da l'ospital chantunal ad ina suletta; l'ospital da dunnas duai finalmain vegnir excorporà da l'administraziun chantunala ed integrà en la nova fundaziun.

Per realisar questa varianta sto uss vegnir creada la basa legala. La regenza ha dà en consultaziun la revisiun correspundenta da la lescha per promover la tgira da malsauns; la consultaziun dura fin ils 20 da mars 2005. Il cussegl grond duai alura tractar il project il mais d'avust.

Ils documents da consultaziun pon vegnir consultads en l'internet sut www.jpsd.gr.ch.

La realisaziun da "l'iniziativa dal pievel generala" è cumplitgada

Ch'il sboz da la lescha federala davart la realisaziun da "l'iniziativa dal pievel generala" sco nov dretg dal pievel saja adattà, scriva la regenza en sia consultaziun a la chanzlia federala. Ma che la procedura saja cumplitgada e betg senz'auter chapaivla per la generalitad. Che la proposta da realisaziun saja acceptabla mo perquai ch'ella pertutga en spezial la lavur parlamentara. La regenza ha refusà cleramain la proposta da conceder il dretg, ultra da al comitè d'iniziativa er a las fracziuns da l'assamblea federala, d'inoltrar protestas al tribunal federal cunter ils relaschs da realisaziun tar ina "iniziativa dal pievel generala". Che las fracziuns possian numnadamain gia vegnir integradas a chaschun da la lavur parlamentara.

Cun "l'iniziativa dal pievel generala" pon 100'000 Svizras e Svizzers incumbensar il parlament da midar la constituziun u leschas. Il parlament ha alura l'incumbensa da realisar materialmain las propostas sin il stgalim da la constituziun u d'ina lescha. Sch'el na resguarda betg il cuntegn e l'intent d'ina "iniziativa dal pievel generala" po vegnir recurrì tar il tribunal federal. Las votantas ed ils votants han concludì ils 9 da favrer 2003 da cumplettar ils dretgs dal pievel cun "l'iniziativa dal pievel generala".

La regenza valitescha il sboz per ina revisiun da la legislaziun federala davart ils dretgs politics medemamain sco positiv. Cun ina tala revisiun vegnan simplifitgadas primarmain las elecziuns dal cussegl naziunal: da nov na duain las partidas betg pli stuair inoltrar suttascripziuns per lur glistas. Ultra da quai na duai betg pli dar sutcolliaziuns da glistas. Il levgiament en connex cun il quorum da suttascripziuns accepta la regenza grischuna dentant mo ensemen cun il scumond da sutcolliaziuns da glistas.

Plinavant propona la chanzlia federala da dar la pussaivladad a las Svizras ed als Svizzers a l'exteriur da votar electronicamain per internet. Las votantas svizras ed ils votants svizzers a l'exteriur èn la gruppa en mira la pli avantagiusa per la votaziun electronica. Ch'els duajan perquai survegnir svelt questa pussaivladad, scriva la regenza.

Martgà da lavur: la collavuraziun da las instituziuns vegn intensivada

Cun ina contribuziun da garanzia dal fond per dischoccupads da maximalmain 710'000 francs per onn vul la regenza intensivar fin l'onn 2007 l'uschenumnada collavuraziun interinstituziunala CII. Qua sa tracti da projects d'occupaziun e da furmaziun supplementara per umans en situaziuns da vita difficilas, independentamain dal fatg, sch'els èn dischoccupads, sch'els vegnan sustegnids da l'uffizi dal servetsch social u sch'els sa chattan en la procedura da scleriment da la AI. En il rom da la CII coopereschan l'uffizi chantunal dal servetsch social, l'uffizi chantunal per la furmaziun professiunala, l'institut d'assicuranza sociala e l'uffizi chantunal per industria, mastergn e lavur. Ils projects da CII èn vegnids lantschads fin uss a Zuoz en Engiadina, a Tusaun en il Grischun central, a Trun en Surselva ed a Roveredo en la Val Mesauc. A Tavau vegn planisà in tal project. A Cuira è vegnì constituì ultra da quai in program spezial per la giuventetgna. Uschia stattan a disposiziun totalmain fin 90 plazzas d'occupaziun.

Gea a la revisiun da la cunvegna interchantunala da diploms

La cunvegna davart la renconuschientscha dals certificats da scolaziun chantunals vegn revedida. La regenza grischuna sustegna da princip las propostas da midadas. Quai vala spezialmain er per la proposta da crear ina basa legala per ina glista da quellas persunas d'instrucziun che na dastgan betg pli instruir suenter ina condemnaziun cun vigur legala. Che questa glista possia senz'auter esser in agid per proteger meglier ils uffants, scriva la regenza en sia posiziun a la conferenza svizra dals directurs chantunals da l'educaziun publica CDEP. Che questas indicaziuns respectivas dals chantuns a la CDEP stoppian esser fidadas; che per garantir quai stoppian vegnir cumenzadas las adattaziuns necessarias dal dretg en ils chantuns.

Da vischnancas e regiuns

- Fanas: La revisiun da la lescha communala da taglia entra uss en vigur; la regenza l'ha approvada.

Projects da vias

- Storta d'Araschgen / Cuira: La storta d'Araschgen vegn engrondida uschia, che en l'avegnir pon circular bus da fin 15 meters lunghezza. Per quest intent vegn spustada la via vers Planeiras sin ina lunghezza da var 200 meters per var diesch meters amunt. La regenza ha approvà il project.

- Via da l'Engiadina / S-chanf-Brail: La punt sur il Valember vegn sanada per var 1,6 milliuns francs.

- Via dal Partenz / Küblis: La galaria da la viafier retica sco sutpassadi da la via principala vegn remplazzada d'ina nova construcziun che custa var 1,1 milliuns francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.02.2005